recursal/SuperWikiNEXT-32B huggingface dataset:
**உச்ச நீதிமன்ற அருங்காட்சியகம்** (*Supreme Court Museum*) என்பது கூட்டாண்மை நீதிமன்றம் மற்றும் உச்ச நீதிமன்றம் ஆகியவற்றுடன் இந்தியாவில் நீதித்துறையின் பயணத்திற்காக அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தில் அரப்பன் முத்திரைகள், அசோகர் கல்வெட்டுகள், நாளந்தா செப்புத் தகடு போன்ற பொருட்களும் பிரித்தானிய ஆட்சியின் போது இருந்த இந்திய சட்ட அமைப்பு பற்றிய ஆவணங்கள் ஆகியவை இங்கு உள்ளன. முக்கிய தீர்ப்புடன் தொடர்புடைய பல நினைவுப் பொருட்களும் கோப்புகளும் அருங்காட்சியகத்தில் வைக்கப்பட்டுள்ளன. இந்தியாவின் முன்னாள் தலைமை நீதிபதி எம் என் வெங்கடாசலையாவின் ஆலோசனையின் படி அருங்காட்சியகம் அமைக்கப்பட்டது. 1994 ஆம் ஆண்டில் ஆலோசனை வழங்கப்பட்டாலும் 10 ஆண்டுகளுக்குப் பிறகுதான் நிறைவேற்றப்பட்டது. 2020 ஆம் ஆண்டில் அருங்காட்சியகத்தில் சுமார் 1500 பொருட்கள் இருந்ததாக தெரிவிக்கப்பட்டுள்ளது.

அருங்காட்சியகம் இரண்டு பிரிவுகளாகப் பிரிக்கப்பட்டுள்ளது. முதல் பிரிவு இந்தியாவில் நீதித்துறையின் பரிணாமங்கள் மற்றும் வளர்ச்சியைக் கையாள்கிறது. இரண்டாவது பிரிவு கூட்டாண்மை நீதிமன்றம் மற்றும் உச்ச நீதிமன்றத்தைப் பற்றியதாகும். 

பிரகதி மைதான் மெட்ரோ வாயில் எண் 1 வழியாக வெளியேறி டெல்லி மெட்ரோ இரயில் வழியாக இந்த அருங்காட்சியகத்தை அடையலாம். செவ்வாய் முதல் ஞாயிறு வரை தினமும் 10 மணி முதல் 5 மணி வரை அருங்காட்சியகம் திறக்கப்படுகிறது. திங்கள் கிழமையும் இதர அரசு விடுமுறை நாட்களும் அருங்காட்சியகத்திற்கு விடுமுறை நாட்களாகும். நுழைவுக் கட்டணம் இல்லை. புகைப்படம் எடுத்தல் தடைசெய்யப்பட்டுள்ளது. 

சில குறிப்பிடத்தக்க ஆவணங்கள்
மகாத்மா காந்தி கொலை வழக்கு  

இந்திரா காந்தி படுகொலை வழக்கு  

சா பானோ வழக்கு

மேற்கோள்கள்
-----------

1. ↑  "Museum in Delhi : Supreme Court Museum". .
2. ↑  "At Delhi’s Supreme Court Museum, relive the subcontinent’s legal history" (in en). 2020-02-07. .
3. ↑  City, So (2016-11-15). "Proclaiming The Glory Of Our Fearless Judiciary: The Supreme Court Of India Museum" (in en). .
4. ↑  Tripathi, Shailaja (2014-09-14). "Regal and supreme" (in en-IN). *The Hindu*. .
**கங்கா பாபா** (**Ganga Baba)** 1857 ஆம் ஆண்டு இந்தியக் சுதந்திரப் போராட்டத்தில் பங்கேற்ற சுதந்திரப் போராட்ட வீரர் ஆவார். உத்தரபிரதேச மாநிலம் பித்தூர் கிராமத்தைச் சுற்றியுள்ள வால்மீகி சமூகத்தைச் சேர்ந்தவர். கங்கு பாபா என்ற பெயராலும் இவர் அழைக்கப்படுகிறார்.

வாய்வழி மரபில் கதை
------------------

கங்கு பாபாவின் வீரம் மற்றும் நற்செயல்கள் பற்றி பல கதைகள் உள்ளன. அவர் முதுகில் இறந்த புலியுடன் காட்டில் இருந்து திரும்பிக் கொண்டிருந்த போது. நானா சாகேப் பேசுவா பின்னர் பிதூர் மன்னர் அந்த இடத்திலிருந்து தனது படையுடன் கடந்து சென்றார். கங்குபாபா முதுகில் புலியுடன் இருப்பதைக் பேசுவா கண்டார். இக்காட்சியால் பேசுவா மிகவும் ஈர்க்கப்பட்டார். கங்கு பாபா ஏற்கனவே ஆங்கிலேயர்களுக்கு எதிராக ஒரு போரைத் தொடங்கியிருந்ததால் தனது இராணுவத்தில் சேரும்படி கேட்டுக் கொண்டார். கங்கு பாபா உடனடியாக கோரிக்கையை ஏற்றுக்கொண்டார். 

பித்தூருக்கு அருகிலுள்ள கிராமங்களில் உள்ள தலித்துகளின் வாய்வழி மரபுகளின்படி, இவர் மட்டும் தனது வாளால் 150 பிரிட்டிசு வீரர்களைக் கொன்றார். இச்செயல் ஆங்கிலேயர்களுக்கு எரிச்சலை ஏற்படுத்தியது. கங்கு பாபாவை உயிருடன் கைது செய்ய அல்லது பிணமாக கொண்டுவர சுற்றறிக்கை வெளியிட்டனர். இறுதியில், இவர் கைது செய்யப்பட்டார். பிரிட்டிசு வீரர்கள் இவரை ஒரு குதிரையில் கட்டி கான்பூர் வரை இழுத்துச் சென்றனர். பின்னர் இவரை சுன்னிகஞ்சில் தூக்கிலிட்டனர்.

மேற்கோள்கள்
-----------

1. 1 2  Bates, Crispin (30 October 2013). *Mutiny at the Margins: New Perspectives on the Indian Uprising of 1857: Volume V: Muslim, Dalit and Subaltern Narratives*. பன்னாட்டுத் தரப்புத்தக எண்:9788132118640. . Bates, Crispin (30 October 2013). *Mutiny at the Margins: New Perspectives on the Indian Uprising of 1857: Volume V: Muslim, Dalit and Subaltern Narratives*. ISBN 9788132118640.
2. ↑  Campus Chronicle (18 August 2020). "The Great Unsung Martyred Warrior ‘Gangu Baba’". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aeschynomene|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Lansdown, R.V.; Beentje, H.J.; Gupta, A.K.; Molur, S. (2019). "*Aeschynomene indica*". *IUCN Red List of Threatened Species* **2019**: e.T168855A120202097. doi:10.2305/IUCN.UK.2019-2.RLTS.T168855A120202097.en.. பார்த்த நாள்: 12 November 2021.
**ஜங்-இ-ஆசாதி நினைவிடம்** (*Jang-e-Azadi Memorial*) என்பது இந்திய விடுதலை இயக்கத்தில் பஞ்சாபி சமூகம் செய்த பங்களிப்பு மற்றும் தியாகங்களின் நினைவாக இந்தியாவின் பஞ்சாபின் கர்தார்பூரில் ஜலந்தர் நகருக்கு அருகிலுள்ள நகரம்) கட்டப்பட்ட ஒரு நினைவு இல்லமும் அருங்காட்சியகமும் ஆகும். இந்த நினைவுச்சின்னம் 25 ஏக்கர் பரப்பளவில் ரூ .200 கோடி செலவில் கட்டப்பட்டது.

கட்டுமானம்
----------

 நினைவிடத்தின் கட்டுமானத்தின் போது 
பஞ்சாப் முதலமைச்சர் பிரகாஷ் சிங் பாதல் 19 அக்டோபர் 2014 அன்று இந்த நினைவிடத்திற்கு அடிக்கல் நாட்டினார். இதன் பணிகள் 26 மார்ச் 2015 அன்று தொடங்கப்பட்டது. நினைவுச்சின்னத்தின் செயல் திட்டத்தையும் கருத்தையும் கட்டமைக்க வரலாற்றாசிரியர்கள், ஊடகவியலாளர்கள், அறிஞர்கள் அடங்கிய குழு அமைக்கப்பட்டது.

கட்டிடக்கலை
-----------

இந்தத் திட்டத்தை கட்டிடக் கலைஞர் இராஜ் ரேவால் என்பவர் வடிவமைத்துள்ளார். முன்மொழியப்பட்ட வடிவமைப்பின் படி சுதந்திர போராட்டத்தின் வெவ்வேறு இயக்கங்களை முன்வைக்க பல்வேறு காட்சியகங்கள் கட்டப்பட்டன. ஷாஹீத்-இ-மினார் (தியாகிகளின் மினாரெட்டுகள்) என்றும் அழைக்கப்படும் ஒரு கோபுரம் முன்மொழியப்பட்டது. இது தவிர, கலையரங்கம், திரைப்பட அரங்கம், திறந்தவெளி திரையரங்கம், ஒலிஒளி திரையரங்கம், நூலகம், ஆராய்ச்சி அரங்குகள், கருத்தரங்கு அரங்குகள் போன்றவையும் நினைவு காட்சியகங்களின் ஒருங்கிணைந்த பகுதியாக கட்டப்பட்டன.

மேற்கோள்கள்
-----------

1. ↑  "Jang-e-Azadi Memorial: A repository of freedom struggle". 1947-08-15. .
2. ↑  "Badal unveils foundation stone of Jang-e-Azadi Memorial". 2014-10-19 இம் மூலத்தில் இருந்து 2015-05-09 அன்று. பரணிடப்பட்டது.. .
3. ↑  "Construction work of Jang-e-Azadi Memorial at Kartarpur begins". 2015-03-26 இம் மூலத்தில் இருந்து 2015-03-27 அன்று. பரணிடப்பட்டது.. .
4. ↑  "CM to lay foundation stone of Jang-e-Azadi memorial on Oct 12 | chandigarh". *ஹிந்துஸ்தான் டைம்ஸ்*.. பார்த்த நாள்: 2016-12-18.
**லியாகத்-நேரு ஒப்பந்தம்** அல்லது **தில்லி ஒப்பந்தம் 1950** (**Liaquat–Nehru Pact** or **Delhi Pact**) என்பது 1950 ஏப்ரல் 8 ஆம் நாள் இந்தியப் பிரதமர் ஜவகர்லால் நேரு, மற்றும் பாக்கித்தான் பிரதமர் லியாகத் அலி கான் ஆகியோருக்கிடையில் சிறுபான்மையினரின் பாதுகாப்பு மற்றும் உரிமைகள் தொடர்பாக ஏற்றுக் கொள்ளப்பட்ட இருதரப்பு உடன்பாடு ஆகும். இந்தியப் பிரிவினையை அடுத்து, மேலும் பிரிவினைகளையும், கலவரங்களையும் தடுக்கும் பொருட்டு, தொடர்ந்து ஆறு நாட்கள் நடைபெற்ற உச்சக் கட்டப் பேச்சுவார்த்தைகளை அடுத்து இந்த உடன்பாடு எட்டப்பட்டது. இவ்வுடன்பாடு புது தில்லியில் கையெழுத்திடப்பட்டது. அகதிகள் எவ்வித இடைஞ்சல்களும் இன்றித் தமது உடைமைகளை விற்க அனுமதிக்கப்படல், கடத்தப்பட்டோர் விடுவிக்கப்படல், சூறையாடப்பட்ட பொருட்களை மீள ஒப்படைத்தல், கட்டாய மதமாற்றம் அங்கீகரிக்கப்படாமை, சிறுபான்மையினரின் உரிமைகள் பாதுகாப்பு ஆகிய முக்கிய உடன்பாடுகள் இரு தரப்புக்கும் இடையில் எட்டப்பட்டன.

இரு நாடுகளிலும் சிறுபான்மை ஆணைக்குழுக்கள் நிறுவப்பட்டன. கிழக்குப் பாக்கித்தானில் இருந்து (இன்றைய வங்காளதேசம்) இந்தியாவின் மேற்கு வங்கத்திற்கு ஒரு மில்லியனுக்கும் அதிகமான அகதிகள் இடம்பெயர்ந்தனர்.

மேற்கோள்கள்
-----------

1. ↑  நேரு-லியாகத் ஒப்பந்தம் - தெரிந்து கொள்ள வேண்டிய முக்கிய தகவல்கள்

வெளி இணைப்புகள்
---------------

* லியாகத்-நேரு ஒப்பந்தம்
இந்திய விடுதலை இயக்கத் தலைவர்களான லாலா லஜபதி ராய், பால கங்காதர திலகர் மற்றும் பிபின் சந்திர பால்
**இலால் பால் பால்** (*Lal Bal Pal*) இந்திய விடுதலை இயக்கத் தலைவர்களான  லாலா லஜபதி ராய், பால கங்காதர திலகர், பிபின் சந்திர பால் ஆகிய மூவரையும் மக்கள் இலால், பால், பால் எனச்சிறப்பாகப் பெயரிட்டு அழைத்தனர். 20 ஆம் நுாற்றாண்டின் முற்பகுதியில் 1905 முதல் 1918 வரை, பிரித்தானிய ஆட்சியின்கீழ் இருந்த இந்தியாவில், முற்போக்கு தேசியவாதிகளில் முப்பெரும் குழுவாக இருந்தவா்கள் ஆவா். அவர்கள் 1905-ஆம் ஆண்டு தொடங்கப்பட்ட வங்கப் பிரிவினையை எதிர்த்து கிளர்ச்சி செய்து சுதேசி இயக்கத்தைத் தொடங்கினா். அனைத்துப் பிரித்தானிய இறக்குமதிப் பொருள்களையும் புறக்கணிப்பது என்றும், இந்தியப் பொருள்களை மட்டுமே பயன்படுத்துவது என்றும் மக்களிடையே பரப்புரை செய்தனா்.

சுதேசி இயக்கத்தின் வாயிலாக அகில இந்திய அளவில் புரட்சி வெடித்தது. புரட்சி வார்த்தையாக அப்போது விளங்கியது "தன்னம்பிக்கை" அல்லது "தன்னிறைவு" என்பதாகும்.

வங்கப் பிரிவினைக்கு எதிராக நாடெங்கிலும் இந்தியர்கள் திரண்டு வந்தனர். வங்காளத்தில் தொடங்கிய பிரித்தானியப் பொருட்களின் புறக்கணிப்புகள், ஆர்ப்பாட்டங்கள், வேலைநிறுத்தங்கள், ஆரசுகு எதிராக மற்ற பகுதிகளுக்கும் புரட்சி போல் பரவியது. தேசியவாத இயக்கத்தின் முக்கியத் தலைவரான பால கங்காதர் திலகரின் கைது, பிபின் சந்திர பால், அரவிந்தர் ஆகியோரை தீவிர அரசியலில் ஈடுபடச் செய்தது.

1905 இல் வங்காளத்தில் நடந்த பிரிவினைக்கு எதிரான போராட்டத்தின் போது 1907 ஆம் ஆண்டில் இறக்குமதி செய்யப்பட்ட அனைத்து பொருட்களையும் புறக்கணிப்பது என்றும் இந்தியாவில் தயாரிக்கப்பட்ட பொருட்களைப் பயன்படுத்துவதனென்றும் முழங்கிய சுதேசி இயக்கத்தை அவர்கள் ஆதரித்தனர். பத்தொன்பதாம் நூற்றாண்டின் இறுதி ஆண்டுகளில் சில இந்திய அறிவுஜீவிகள் மத்தியில் ஒரு கொந்தளிப்பான உணர்வு தோன்றியது. இந்த நிலை 1905 ஆம் ஆண்டில் சுதேசி இயக்கத்துடன் தேசிய அகில இந்தியக் கட்சியிலும் வெடித்தது. 
தேசியவாத இயக்கம், படிப்படியாக அதன் முக்கிய தலைவர்களான பால கங்காதர திலகர் கைது செய்யப்பட்டதாலும், லாலா லஜபதி ராயைப் பிரித்தானிய காவல் துறையினர் அடித்துத் துன்புறுத்தியதால் ஏற்பட்ட உடற்காயங்களால் அவதிப்பட்டு, 1928 நவம்பர் 17 அன்று காலமானார். இதனால் பிபின் சந்திர பால், அரவிந்தர் ஆகியோர் முனைப்பான அரசியலில் இருந்து ஓய்வு பெற்றனர்.

மேற்கோள்கள்
-----------

1. ↑  About Lal-Bal-Pal
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Vachellia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
நாடுவாரியான பெட்ரோலின் சராசரி விலை
சந்தைப்படுத்தலில் **புவிசார் விலை நிர்ணயமுறை** (*Geographical pricing*) என்பது, சந்தையில் வாங்குபவரின் புவியியல் இருப்பிடத்தைப் பொறுத்து அடிப்படை பட்டியல் விலையை மாற்றுவதற்கான நடைமுறையாகும். இந்த விலை பல்வேறு இடங்களுக்குச் செல்லும் போக்குவரத்துச் செலவையும் சேர்த்து பிரதிபலிக்கும்.

புவிசார் விலை நிர்ணயமுறையில் பல வகைகள் உள்ளன:

* **கலம் வரை விலை** (Free on Board origin - FOB origin)

தொழிற்சாலை அல்லது கிடங்கில் இருந்து சரக்கை எடுத்துச் செல்லக்கூடிய போக்குவரத்துச் செலவு வாங்குபவரின் பொறுப்பாகும். இம்முறையில் வாங்கப்பட்ட சரக்கு அதன் இருப்பிடத்திலிருந்து நகர்த்தப்பட்டவுடனேயே, வாங்கியவரே அதன் உரிமையாளராவார். போக்குவரத்து ஏற்பாடுகளை விற்பவரோ அல்லது வாங்குபவரோ மேற்கொள்ளலாம்.

* **சீரான விநியோக விலைநிர்ணயமுறை** (*Uniform delivery pricing*)

இது அஞ்சல்வில்லை விலைநிர்ணயமுறை (postage stamp pricing) விலை என்றும் அழைக்கப்படுகிறது. இம்முறையில் அனைவருக்கும் ஒரேமாதிரியான விலை நிர்ணயிக்கப்படுகிறது.

* **மண்டல விலை** (*Zone pricing*)

இம்முறைப்படி, எடுத்துச்செல்ல வேண்டிய தொலைவு அதிகரிக்கும் போது விலையும் அதிகரிக்கும். தொழிற்சாலை அல்லது அல்லது கிடங்கினை மையமாகக் கொண்டு விலை மண்டலங்களைக் குறிக்கும் ஒருமையங்கொண்ட வட்டங்கள் வரைபடத்தில் வரைந்து கொள்ளப்படுகின்றன. ஒவ்வொரு வட்டமும் ஒரு விலை மண்டலத்தின் எல்லையை வரையறுக்கும். இதில் வட்டங்களைப் பயன்படுத்துவதற்குப் பதிலாக புவியியல், மக்கள் அடர்த்தி, போக்குவரத்து, உள்கட்டமைப்பு மற்றும் கப்பல் செலவு ஆகியவற்றை பிரதிபலிக்கும் ஒழுங்கற்ற வடிவ விலையெல்லைகளையும் வரைந்து கொள்ளலாம். (மண்டல விலையிடல் என்பது உண்மையான போக்குவரத்துச் செலவைவிட, தேவை மற்றும் வழங்கலின் சந்தை நிலவரங்கள் போன்ற உள்ளூர் போட்டி நிலைகளைப் பிரதிபலிக்கும் விலைகளை நடைமுறைப்படுத்தலையும் குறிக்கலாம்).

மண்டல விலைநிர்ணயமுறை, அமெரிக்காவில் பெட்ரோல் தொழிற்துறையில் நடைமுறையில் இருப்பது போல், போட்டியாளர்கள், வாகன எண்ணிக்கை, சராசரி போக்குவரத்து ஓட்டம், மக்கள் அடர்த்தி மற்றும் புவியியல் போன்ற சிக்கலான காரணிகளின் அடிப்படையில் பெட்ரோல் விலை நிர்ணயம் செய்யப்படுவது போன்றதாகும்.
* **அடிப்படைப் புள்ளி விலைநிர்ணயமுறை** (*Basing point pricing*)

இம்முறையில் சில நகரங்கள் அடிப்படைப் புள்ளிகளாகக் கொள்ளப்படுகின்றன. ஒரே அடிப்படைப் புள்ளியிலிருந்து அனுப்பப்படும் சரக்குகளுக்கு ஒரேமாதிரியான விலை நிர்ணயிக்கப்படுகிறது.

* **அனுப்புக் கட்டணம் உள்ளடக்கிய விலைநிர்ணயம்** (*Freight-absorption pricing*)

இம்முறையில் சரக்கை விற்பவரே முழு/பகுதி போக்குவரத்துச் செலவை ஏற்றுக்கொள்கிறார். இதனால் சரக்கின் விலையில் குறிப்பிட்டளவு குறைவதால் இது விற்பனையை அதிகரிக்கக்கூடிய உத்தியாகக் கருதப்படுகிறது.

வெளியிணைப்புகள்
---------------

* Zones of Contention in Gasoline Pricing (LA Times)
**நரேந்திர குமார் சுப்பா** (*Narendra Kumar Subba*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தைச் சேர்ந்த இவர் பாரதிய சனதா கட்சியின் உறுப்பினராக சிக்கிம் மாநில அரசியலில் ஈடுபட்டார். சிக்கிம் சனநாயக முன்னணியின் வேட்பாளராக 2014 மற்றும் 2019 ஆம் ஆண்டுகளில் நடைபெற்ற சிக்கிம் சட்டமன்றத் தேர்தலில் மணிபோங் தெண்டம் தொகுதியில் இருந்து தேர்ந்தெடுக்கப்பட்டார். ஆனால் பின்னர் இவர் பாரதிய சனதா கட்சியில் சேர்ந்தார். 2014 முதல் 2019 ஆம் ஆண்டு வரை பவன் சாம்லிங்ஙின் ஐந்தாவது அமைச்சகத்தில் நகர்ப்புற வளர்ச்சி, வீட்டுவசதி, உணவு, குடிமைப் பொருள்கள் மற்றும் நுகர்வோர் விவகாரங்கள் துறை அமைச்சராகப் பணியாற்றினார்.

1992 ஆம் ஆண்டில் மகாராட்டிர மாநிலம் பர்பானி நகரத்தில் உள்ள மராத்வாடா வேளாண் பல்கலைக்கழகத்தின் கீழ் இயங்கும் பர்பானி வேளாண் தொழில்நுட்பக் கல்லூரியில் உணவு அறிவியல் பாடத்தில் இளநிலை தொழில்நுட்பப் பட்டம் பெற்றிருந்தார்.

மேற்கோள்கள்
-----------

1. ↑  "BJP now main opposition party in Sikkim even without winning a single seat". *The Economic Times*. ANI. 13 August 2019.. பார்த்த நாள்: 19 October 2019. 
[*தொடர்பிழந்த இணைப்பு*]
2. ↑  "10 SDF legislators switch over to BJP". *Hindustan Times*. 14 August 2019.. பார்த்த நாள்: 19 March 2020.
3. ↑  Ten SDF MLAs join BJP: Sikkim may be headed towards Arunachal Pradesh route, as mass crossovers leave ex-CM in the lurch
4. ↑  Myneta
**கர்மா டாப்தென் (Karma Topden)** இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டில் இவர் பிறந்தார். சிக்கிம் மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக சிக்கிம் மாநில அரசியலில் ஈடுபட்டார்.

சிக்கிம் சட்டமன்றத்தின் மூத்த உறுப்பினராக இருந்த மார்தம் டாப்தெனின் மகனாக கர்மா டாப்தென் பிறந்தார். டார்ச்சிலிங் நகரத்தில் உள்ள செயின்ட் இயோசப் பள்ளியில் பயின்றார் ('நார்த்பாயிண்ட்டு') பின்னர் இங்கிலாந்தில் உள்ள மான்செசுடர் பல்கலைக்கழகத்தில் பட்டம் பெற்றார். சிக்கிமில் ஒரு காவல்துறை அதிகாரியாக தனது வாழ்க்கையைத் தொடங்கினார், பின்னர் அப்போதைய ஆட்சியாளர் அலுவலகத்தில் நிர்வாக அதிகாரியாக ஆனார். 1975 ஆம் ஆண்டில் சிக்கிம் இந்தியாவின் மாநிலமாக மாறிய பிறகு, இவர் இந்திய நிர்வாக சேவையில் சேர்க்கப்பட்டார்.

1988-1993 மற்றும் 1994-2000 ஆண்டுகளில் இரண்டு முறை இந்திய நாடாளுமன்றத்தின் மேல் சபையான மாநிலங்களவைக்கு தேர்ந்தெடுக்கப்படும் வரை டாப்தென் சிக்கிம் அரசாங்கத்தில் பல்வேறு மூத்த பதவிகளை வகித்தார். பின்னர் மங்கோலியாவுக்கான இந்திய தூதராக இரண்டு ஆண்டுகள் நியமிக்கப்பட்டார்.

மேற்கோள்கள்
-----------

1. ↑  "Gangtok - Karma Tenzing Topden, a trusted friend and an amiable person - The Echo of India".. பார்த்த நாள்: 19 August 2018.
2. ↑  "List of Rajya Sabha members Since 1952". .
**சக்தி** (sakthi) 1997 ஆம் ஆண்டு வினீத் மற்றும் யுவராணி நடிப்பில், ஆர். ரகுராஜ் இயக்கத்தில், கே. டி. குஞ்சுமோன் தயாரிப்பில், ஆர். ஆனந்த் இசையில் வெளியான தமிழ்த் திரைப்படம்.

கதைச்சுருக்கம்
--------------

திருமணமாகாத பெண்ணான சீதாலட்சுமி (ராதிகா) கர்ப்பமாக இருக்கிறாள். அதற்குக் காரணம் யாரென்பதை கூற மறுக்கிறாள். கிராமத்தின் தலைவரான பெரியய்யா (விட்டல் ராவ்) அவளைக் கிராமத்தைவிட்டுத் தனியே ஒரு குடிசையில் வசிக்கும் தண்டனையளிக்கிறார். அவளுக்குப் பிறக்கும் குழந்தையை வேறு ஒரு ஊரில் கொடுத்து வளர்க்கச் சொல்கிறார். அவளது கர்ப்பத்திற்கு காரணமான தர்மராஜூக்கு (சிவகுமார்) வரலக்ஷ்மியுடன் (விஜி) திருமணம் நடைபெறுகிறது.

பல வருடங்களுக்குப் பிறகு அந்தக் குழந்தை வளர்ந்து இளைஞன் சக்தியாக (வினீத்) அந்த ஊருக்குத் திரும்புகிறான். அந்த ஊர் கோயிலில் வேலைக்குச் சேர்கிறான். அவன் தன்னை யாருமற்ற அனாதை என்றே எண்ணியுள்ளான். சக்தியும் அதே ஊரைச் சேர்ந்த ராணியும் (யுவராணி) ஒருவரையொருவர் விரும்புகின்றனர். வரலட்சுமியின் சகோதரன் சேதுபதியின் (நிழல்கள் ரவி) திட்டத்தின்படி அந்தக் கோயிலின் கலசத்தைத் திருட வரும் கொள்ளையர்களின் முயற்சி சக்தியால் தடுக்கப்படுகிறது. ஆனால் இரண்டாவது முறை சேதுபதி அக்கலசத்தை திருடிவிடுகிறான். அந்தப்பழி சக்தியின் மீது விழுகிறது. அவனை கோயில் வேலையிலிருந்து நீக்குகிறார் பெரியய்யா. சக்திக்கு தன் பெற்றோர்கள் யார் என தெரியவருகிறது. அதன் பின் தான் நிரபராதி என்று நிரூபித்தானா? அவனது பெற்றோர் அவனை ஏற்றுக்கொண்டனரா? தன் காதலியைத் திருமணம் செய்தானா? என்பது மீதிக்கதை.

நடிகர்கள்
---------

* வினீத் - சக்தி
* யுவராணி - ராணி
* நிழல்கள் ரவி - சேதுபதி
* வடிவேலு - இருளாண்டி
* மனோரமா - வேலம்மாள்
* சிவகுமார் - தர்மராஜ்
* விஜி - வரலக்ஷ்மி
* ராதிகா - சீதாலட்சுமி
* விட்டல் ராவ் - பெரியய்யா
* பெரிய கருப்புத் தேவர்
* மயில்சாமி
* கிங் காங்
* பேபி ஜெனிபர் - தேவி
* ஈஸ்வர பாண்டியன்
* திருப்பூர் ராமசாமி - கருப்பு
* கோவை செந்தில்
* செல்லதுரை
* ஜெயமணி

இசை
---

இப்படத்தின் இசையமைப்பாளர் ஆர். ஆனந்த். பாடலாசிரியர் வைரமுத்து.

| வ. எண் | பாடல் | பாடகர்(கள்) | கால நீளம் |
| --- | --- | --- | --- |
| 1 | ஆராரோ என்பது | பி. பி. உன்னிகிருஷ்ணன் | 3:03 |
| 2 | அச்சு வெல்லமே | கோபால் ராவ், சுவர்ணலதா | 5:08 |
| 3 | மானாமதுரை | மனோ, சுவர்ணலதா | 4:02 |
| 4 | முத்தம் கொடுத்தால் | எஸ். பி. பாலசுப்பிரமணியம், அனுபமா | 4:48 |
| 5 | சக்தி சக்தி | கவிதா கிருஷ்ணமூர்த்தி | 2:35 |
| 6 | யானை யானை | வடிவேலு | 4:50 |

மேற்கோள்கள்
-----------

1. ↑  "Shakthi (1996) Tamil Movie". spicyonion.com.. பார்த்த நாள்: 2015-03-10.
2. ↑  "Filmography of sakthi". cinesouth.com இம் மூலத்தில் இருந்து 2006-10-29 அன்று. பரணிடப்பட்டது... பார்த்த நாள்: 2015-03-10.
**மீண்டும் சாவித்திரி** (*Meendum Savithri*) திரைப்படம் 1996-ஆம் ஆண்டு வெளியான ஓர் இந்தியத் தமிழ் திரைப்படமாகும். இத்திரைப்படத்தை விசு எழுதி, இயக்க, பி. நாகிரெட்டி தயாரித்தார். இத்திரைப்படத்தில் விசு, ரேவதி, சரண்யா பொன்வண்ணன், நிழல்கள் ரவி, ராஜா, ரமேஷ் அரவிந்த், நாகேஷ், ஜெய்கணேஷ், அன்னபூர்ணா, சீதா, பாண்டு மற்றும் பலர் நடித்துள்ளனர். நல்ல படம் என்ற விமர்சனத்தை பெற்றாலும், மிகக்குறைவாகவே வசூல் செய்தது.

நடிகர்கள்
---------

* விசு - நாராயண மூர்த்தி
* ரேவதி - மஞ்சு
* சரண்யா பொன்வண்ணன் - உமா
* நிழல்கள் ரவி - நரசிம்மன்
* ராஜா - வாசுதேவன்
* ரமேஷ் அரவிந்த் - பாஸ்கர்
* நாகேஷ் - ராமமூர்த்தி
* ஜெய்கணேஷ் - சந்திரமௌலி
* கங்கா
* அன்னபூர்ணா - வாசுதேவனின் தாய்
* சீதா - காயத்ரி
* பாண்டு - கஜேந்திரன்
* குமரிமுத்து
* ஒரு விரல் கிருஷ்ணா ராவ்
* இடிச்சப்புளி செல்வராஜ்
* ஓமக்குச்சி நரசிம்மன்

கதைச்சுருக்கம்
--------------

மஞ்சு (ரேவதி) அனைத்தையும் மிகவும் வெளிப்படையாக பேசும் சுபாவம் கொண்டவள். அவள் ஒரு சிறிய நிறுவனத்தில் வேலை செய்து வருகிறாள். தன்னால் முடிந்த வரை மக்களைத் திருத்தும் சுபாவம் கொண்ட தன் தந்தை நாராயண மூர்த்தியுடன் (விசு) வாழ்ந்து வருகிறாள் மஞ்சு. கல்யாண வயதை அடைந்த மஞ்சுவிற்கு மாப்பிள்ளை தேடுகிறார் நாராயண மூர்த்தி. நடுத்தர வர்க்கத்தைச் சேர்ந்த குடும்பம் என்பதால், ஆண் வீட்டார் கேட்கும் வரதட்சணையை நாராயண மூர்த்தியால் தர இயலவில்லை. அவ்வாறாக ஒருநாள், வரதட்சணை இல்லாமல் கல்யாணம் செய்துகொள்ளத் தயார் என்ற ஒரு வினோதமான விளம்பரத்தைப் பார்க்கிறாள் மஞ்சு. அந்த விளம்பரத்தைக் கொடுத்தது வாசுதேவன் (ராஜா), மிகவும் நல்லவனாக இருக்கிறான். மஞ்சுவும் நாராயண மூர்த்தியும் வாசுதேவனின் குடும்பத்தை பார்த்து மிரண்டுபோகிறார்கள். வாசுதேவனின் தந்தை ராமமூர்த்தி (நாகேஷ்) வியாபார தோல்வியால் மனநலம் பாதிக்கப்பட்டவர், அவனின் தங்கை காயத்ரி (சீதா) பாலியல் துன்புறுத்தலால் மனநலம் பாதிக்கப்பட்டவள், அவனது சகோதரன் பாஸ்கர் (ரமேஷ் அரவிந்த்) ஒரு குடிகாரன், அவனது அம்மா ஒரு ஆஸ்துமா நோயாளி.

இதை அனைத்தையும் தாண்டி, வாசுதேவனை மணக்கிறாள் மஞ்சு. உண்மையில் வாசுதேவனின் குடும்பத்தினர் அனைவரும் எதற்காகவோ பயந்து, நலமாக இருப்பதை மறைந்து நடிக்கிறார்கள். மஞ்சுவைத் திருமணம் செய்யும் முன்பே, உமா (சரண்யா பொன்வண்ணன்) என்ற பெண்ணை வாசுதேவன் மணந்திருந்தான். உமாவை மணந்த பின்பும், மஞ்சுவை ஏன் மணந்தான் வாசுதேவன்? எதை மறைக்க வாசுதேவனின் குடும்பத்தினர் நாடகமாடினர்? இறுதியில் மஞ்சுவிற்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.

பாடல்கள்
--------

இத்திரைப்படத்திற்கு தேவேந்திரன் இசையமைத்திருந்தார். பாடல் வரிகளை பிறைசூடன் எழுதியிருந்தார்.

| வரிசை
எண் | பாடல் | பாடியவர்(கள்) |
| --- | --- | --- |
| 1 | நாட்டுக்குள்ள ரொம்ப | மனோ |
| 2 | பெத்தவ உன்னை | கே. ஜே. யேசுதாஸ் |
| 3 | அவரவர் தலை | கே. ஜே. யேசுதாஸ் |
| 4 | இந்த நாள் | மனோ |
| 5 | வேல் முருகன் | மனோ |

மேற்கோள்கள்
-----------

1. ↑  "spicyonion.com". .
2. ↑  "www.cinesouth.com". . 
[*தொடர்பிழந்த இணைப்பு*]
3. ↑  "www.jointscene.com" இம் மூலத்தில் இருந்து 2010-11-03 அன்று. பரணிடப்பட்டது.. .
4. ↑  "behindwoods.com". .
5. ↑  "groups.google.com". .
6. ↑  "www.saavn.com" இம் மூலத்தில் இருந்து 2016-03-11 அன்று. பரணிடப்பட்டது.. .

வெளியிணைப்புகள்
---------------

*
**செஞ்சி கமலக்கண்ணியம்மன்**
இது சீற்றதெய்வமாகும். எனவே ஊர்மக்கள் ஊருக்கு வெளியே வைத்து வழிபடுகின்றனர்.

அமைவிடம்
========

விழுப்புரம் மாவட்டம், செஞ்சி வட்டத்தில் செஞசி கோட்டை உள்ளது. அக்கோட்டைக்கு மேலே ஏறும்போது நடுவழியில் கமலக்கண்ணியம்மன் கோயில் உள்ளது.

சிலையமைப்பு
===========

வலதுகையில் சக்கரமும் இடதுகையில் சங்கும் ஏந்தி, நின்ற கோலத்தில் முழு உருவ கற்சிலை உள்ளது.

கோயில் அமைப்பு
==============

நாற்சதுர "சிறுமண்டபக் கோயில்" அமைந்துள்ளது. இக்கோயில் கருங்கல், சிமெண்டால் உருவாக்கப்பட்டுள்ளது. கோயில் எதிரில் எருமைத்தலை வடிவில் கற்சிலை பலிபீடமாக அமைக்கப்பட்டுள்ளது.

வழிபடுவோர்
==========

செஞ்சிப் பகுதி மக்கள் மட்டுமின்றி, செஞசி கோட்டையைக் காணவரும் வெளியூர், வெளிநாட்டு மக்களும் இவ்வம்மனை வழிபட்டுச் செல்கின்றனர். இவ்வம்மன் நெல்லை மாவட்டத்திலும் வழிபடப்படுகிறது.

[[துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008.]]
[[பார்வை நுால்:
துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985.
கணபதிராமன்,ச.திருநெல்வேலிப் பகுதியில் சிறுதெய்வ வழிபாடு, திருமகல் நுாலகம், துாத்துக்குடி,1986.]]
வூல்ஸ்தோர்ப் மனோர், சர். ஐசாக் நியூட்டனின் பிறந்த வீடு
இங்கிலாந்து, லிங்கன்ஷயர் என்னுமிடத்திலுள்ள **வூல்ஸ்தோர்ப் மனோர்** (Woolsthorpe Manor), சர். ஐசாக் நியூட்டன் பிறந்தவீடாகும். இவர் 1642, டிசம்பர் 25ல் (பழைய காலக்கணிப்பு) இங்கே பிறந்தார். அக்காலத்தில் இது செம்மறி ஆடுகளை வளர்க்கும் ஒரு பண்ணையாக இருந்தது. இதன் காரணமாகவே "வூல்" (கம்பளி) என்ற சொல் இப் பெயரில் உள்ளது. "தோர்ப்" என்பது டேனிஷ் மொழியில் பண்ணையைக் குறிக்கும். 

கொள்ளை நோய் (plague) காரணமாக கேம்பிரிச் பல்கலைக்கழகம் மூடப்பட்டபோது, நியூட்டன் இங்கே வந்தார். ஒளி மற்றும் ஒளியியல் சம்பந்தமான சோதனைகள் உட்படப் பல புகழ் பெற்ற இவரது சோதனைகளுக்குக் களமாக அமைந்தது இவ்விடமே.

17 ஆம் நூற்றாண்டில் சில வீடுகளைக் கொண்ட ஒரு குடியிருப்பாக (hamlet) இருந்த வூல்ஸ்தோர்ப், இன்று பல நூறு வீடுகளைக் கொண்ட ஒரு சிறு ஊராக வளர்ந்துள்ளது. வூல்ஸ்தோர்ப் மனோர் அமைந்திருந்த நிலத்தின் பெரும்பகுதி, அண்மையிலிருந்த ஒரு குடும்பத்தினருக்கு விற்கப்பட்டது. இதற்கு அருகிலிருந்த வெற்று நிலங்கள் பலவற்றிலும் கட்டிடங்கள் கட்டப்பட்டுவிட்டன. ஆயினும், வூல்ஸ்தோர்ப் மனோர் இன்றும் ஊரின் எல்லையை அண்டி, வயல்கள் சூழ அமைந்துள்ளதைக் காணலாம். 

தேசிய நம்பிக்கை நிதியத்தின் பொறுப்பிலுள்ள இக் கட்டிடம், வசந்த காலம் முதல் இலையுதிர் காலம் வரை பொது மக்கள் பார்வைக்காகத் திறந்துவிடப்படுகின்றது. 

வூல்ஸ்தோர்ப் மனோர், இலண்டனிலிருந்து ஏறத்தாழ 100 மைல்கள் தொலைவிலுள்ளது. இங்கிருந்து வடக்காகப் பத்து மைல் தொலைவிலுள்ள, கிரந்தாம் (Grantham) புகைவண்டி நிலையத்திலிருந்து, மோட்டார் வண்டியில் இவ்விடத்திற்குச் செல்லமுடியும். வூல்ஸ்தோர்ப் என்னும் பெயரில் லிங்கன்ஷயரில் இன்னொரு ஊரும் உள்ளது. இது "பீவர் அருகிலுள்ள வூல்ஸ்தோப்" எனவும், வூல்ஸ்தோர்ப் மனோர் அமைந்துள்ள இடம், "கோல்ஸ்வர்த் அருகிலான வூல்ஸ்தோர்ப்" எனவும் குறிப்பிடப் படுகின்றன.

மேற்கோள்கள்
-----------

1. ↑  "Woolsthorpe Manor - Year of Wonders 1665-1667". .

வெளியிணைப்புகள்
---------------

* தேசிய நம்பிக்கை நிதியத்தின் இணையத் தளத்திலுள்ள, வூல்ஸ்தோர்ப் மனோர் பக்கம்
**உஷா மிட்டல் தொழில்நுட்ப கல்வி நிறுவனம்** என்பது இந்தியாவின் மும்பையில் 1997 ஆம் ஆண்டு நிறுவப்பட்ட ஒரு மகளிர்பொறியியல் கல்லூரி ஆகும். திருமதி நதிபாய் தாமோதர் தாக்கர்சே மகளிர் பல்கலைக்கழகத்துடன் இணைந்துள்ள இக்கல்லூரி முன்னதாக **பெண்களுக்கான தொழில்நுட்ப நிறுவனம்** (ITW) என அறியப்பட்டது. 

இந்த கல்லூரியானது தி. ந. தா. தா. மகளிர் பல்கலைக்கழகத்தால் நேரடியாக நிர்வகிக்கப்படுகிறது மேலும் அகில இந்திய தொழில்நுட்பக் கல்வி கவுன்சில் (AICTE) மற்றும் பல்கலைக்கழக மானியக் குழு (UGC) ஆகியவற்றால் அங்கீகரிக்கப்பட்டுள்ளது.

இக்கல்லூரி, தற்போது 800க்கும் மேற்பட்ட மாணவர்கள், 50 ஆசிரியர்கள் அடங்கியதும் மும்பையில் உள்ள ஒரே பெண் பொறியியல் நிறுவனமுமாகும். உலகெங்கிலும் உள்ள தொழில்நுட்பத் துறையில் நிகழும் மாற்றங்களை அவ்வப்போது கவனித்து அதற்க்கேற்றாற்ப் போல பாடத்திட்டங்களை அமைத்து பயிற்றுவிக்கப்படும் இக்கல்லூரியானது நாட்டின் புகழ்பெற்ற தொழில்நுட்ப நிறுவனங்கள் மற்றும் ஆராய்ச்சி ஆய்வகங்களுடன் கல்வி பிணைப்புகளையும் ஏற்படுத்தியுள்ளது.

வரலாறு
------

தி. ந. தா. தா கல்வி நிறுவனம், பெண்களுக்கான தொழில்நுட்ப நிறுவனம் என்ற பெயரில் 1997 ஆம் ஆண்டில் **மகரிஷி டாக்டர் தோண்டோ கேசவ் கார்வே** என்பவரால் நிறுவப்பட்டது. 

லக்ஷ்மி நிவாஸ் மிட்டல் அறக்கட்டளையின் தாராள நன்கொடையின் காரணமாக இந்த நிறுவனம் **உஷா மிட்டல் தொழில்நுட்ப கல்வி நிறுவனம்** என்று பெயர் மாற்றப்பட்டது.

படிப்புகள்
----------

இந்தக்கல்லூரியில் 

* கணினி அறிவியல் மற்றும் தொழில்நுட்பம்,
* மின்ணனுவியல் மற்றும் தகவல் தொடர்பு பொறியியல்
* தகவல் தொழில்நுட்பம்
* கணினி பொறியியல்
* தரவு அறிவியல் மற்றும்
* செயற்கை நுண்ணறிவு ஆகிய ஆறு பிரிவுகளில் நான்கு வருட இளங்கலை பட்டப்படிப்பும்,
* கணினி அறிவியல் மற்றும் தொழில்நுட்பம்,
* மின்ணனுவியல் மற்றும் தகவல் தொடர்பு பொறியியல் ஆகிய இரு பிரிவுகளில் இரண்டு வருட முதுகலை பட்டப்படிப்பும் பயிற்றுவிக்கப்படுகிறது,

குழுக்கள்
---------

இக்கல்லூரியில் பல கணிணி நிறுவனங்களின் மாணவர் பிரிவுகளை ஏற்ப்படுத்தப்பட்டுள்ளன: 

* ஐஇஇஇ,
* இந்திய கணிணிக் கழகம் (CSI),
* கணிமைப் பொறிகளுக்கான சங்கம் (ACM) மற்றும்
* E-Elite, தேசிய தொழில் முனைவோர் வலையமைப்பு (NEN)  போன்றவைகளோடு
* தேசிய சேவை திட்டத்தின் (என்எஸ்எஸ்) பிரிவும் உள்ளது.
* 2019 ஆம் ஆண்டில், கூகுளால் நிர்வகிக்கப்படும் **கூகுள் டெவலப்பர் மாணவர் கிளப்** (GDSC) எனப்படும் அமைப்பையும் ஏற்படுதியுள்ளது. இந்த அமைப்பைக் கொண்ட சில கல்லூரிகளில் இதுவும் ஒன்றாகும்.

2009 ஆம் ஆண்டில், ACM மாணவர்கள் குழுவால் ஏற்பாடு செய்யப்பட்ட தேசிய அளவிலான மாநாட்டு-தொழில்நுட்ப விழாவான ' டெக் டொர்னாடோ ' ஐ இக்கல்லூரி மாணவர் பிரிவு நடத்தியுள்ளது. அதன் தலைவராக டாக்டர் டிஜே மேத்யூ இருந்துள்ளார். அதன் கோப்பையை பி.எஸ்.ஜி கோயம்புத்தூர் கல்லூரி வென்றுள்ளது.

மேற்கோள்கள்
-----------

1. ↑  "Welcome to UMIT" இம் மூலத்தில் இருந்து 2012-04-26 அன்று. பரணிடப்பட்டது.. .
**தென் மண்டல பண்பாட்டு மையம்** (*South Zone Cultural Centre*) இந்தியாவின் தமிழ்நாடு மாநிலம் தஞ்சாவூர் நகரில் அமைந்துள்ள பண்பாட்டு மையம் ஆகும். இந்திய அரசாங்கத்தால் நிறுவப்பட்ட பல பிராந்திய பண்பாட்டு மையங்களில் தென் மண்டல பண்பாட்டு மையமும் ஒன்றாகும்.

நோக்கம்
-------

மண்டலத்தின் பூர்வீக பண்பாட்டை மக்களுக்கு, குறிப்பாக கிராமப்புற மக்களுக்கும் வசதியற்றவர்களுக்கும் நெருக்கமாகக் கொண்டுவரவும், அவர்கள் நம் நாட்டின் பண்பாட்டை புரிந்துகொள்வத்யையும் அனுபவிப்பதையும் நோக்கமாக கொண்டு இம்மையம் நிறுவப்பட்டது. நாட்டின் கலாச்சார விழுமியங்கள் மற்றும் மரபுகளை உயிர்ப்புடன் வைத்திருக்க உதவுவது மட்டுமல்லாமல், உணர்வுபூர்வமாகவும் ஒருங்கிணைக்கவும் செய்கிறது. நாட்டியம், நாடகம், இசை மற்றும் கலை அனைத்தையும் ஒருங்கிணைத்து நமது பண்பாட்டின் ஒவ்வொரு அம்சத்தையும் மண்டல கலாச்சார மையங்கள் மூலம் உருவாக்க வேண்டும். இந்த தொலைநோக்கு பார்வைக்கு ஏற்ப இங்கு நிகழ்ச்சிகள் ஏற்பாடு செய்யப்படுகின்றன.

பணிகள்
------

தென்மண்டல கலாச்சார மையத்தின் பணியாவது

* இந்தியாவின் பாரம்பரியத்தை பாதுகாப்பது
* இந்தியாவின் பாரம்பரிய கலாச்சாரத்தை பாதுகாப்பது
* இந்தியாவின் பாரம்பரிய கலாச்சாரத்தையும், பாரம்பரியத்தையும் ஊக்குவிப்பது ஆகும்

நிர்வாகம்
---------

இந்தியாவின் ஏழு கலாச்சார மண்டல மையங்களில் ஒன்றான தென்மண்டல கலாச்சார மையத்திற்கு தேவையான முறையான நிர்வாக உள்கட்டமைப்பு வசதிகள் இந்திய அரசாங்கத்தால் வழங்கப்படுகிறது.

இந்தியாவின் மற்ற கலாச்சார மண்டல மையங்கள்
----------------------------------------

* கிழக்கு மண்டல கலாச்சார மையம், கொல்கொத்தா
* வட மண்டல கலாச்சார மையம்,பாட்டியாலா, பஞ்சாப்
* மேற்கு மண்டல கலாச்சார மையம்,உதய்ப்பூர், இராசத்தான்
* வடகிழக்கு மண்டல கலாச்சார மையம்,திமாபூர், நாகலாந்து
* தென் மத்திய மண்டல கலாச்சார மையம்,நாக்பூர், மகாராட்டிரா

மேற்கோள்கள்
-----------

1. ↑  "South Zone Cultural Centre", *szccindia.org*, retrieved 2024-01-21
2. ↑  "About us", *szccindia.org*, retrieved 2024-01-21
ஜே. ஆர். ரங்கராஜு அவர்களின் உருவப்படம்
**ஜே. ஆர். ரங்கராஜு** (1875 - 1959) ஒரு தமிழ்ப் புதின எழுத்தாளர். தமிழ் புதின எழுத்தின் முன்னோடிகளில் ஒருவர். பல புகழ்பெற்ற துப்பறியும் புதினங்களை எழுதியுள்ளார்.

வாழ்க்கைக் குறிப்பு
-------------------

இவரது முழுப்பெயர் ஜெகதாபி ரகுபதி ரங்கராஜு. தமிழ்நாடு, பாளையங்கோட்டையில் 1875 இல் பிறந்தார். 1908 முதல் புதினங்கள் எழுதத் தொடங்கினார். திருவல்லிக்கேணி துப்பறியும் கோவிந்தன், இவர் உருவாக்கிய புகழ்பெற்ற துப்பறிவாளர் பாத்திரம். சவுக்கடி சந்திரகாந்தா எனும் புரட்சிப்பெண் பாத்திரத்தையும் உருவாக்கினார். இவரது புதினங்களில் கோயில்களில் நடக்கும் முறைகேடுகள், பெண் விடுதலை போன்ற சமூக சீர்திருத்தக் கருத்துகள் காணக் கிடைக்கின்றன. மொத்தம் எட்டு துப்பறியும் புதினங்கள் எழுதியுள்ளார். அவை பலமுறை மறுபதிப்பு கண்டுள்ளன. *இராஜாம்பாள்* 23 பதிப்புகள், *சந்திரகாந்தா* 13 பதிப்புகள், *மோஹனசுந்தரம்* 12 பதிப்புகள், *ஆனந்தகிருஷ்ணன்* 10 பதிப்புகள், *ராஜேந்திரன்* 9 பதிப்புகள், *வரதராஜன்* 2 பதிப்புகள் வெளிவந்தன. மொத்தம் 70,000 பிரதிகளுக்கு மேல் விற்பனையாகின. *இராஜாம்பாள்* புதினம் மேடை நாடகமாக்கப்பட்டது. வரதராஜன் புதினத்தின் பல பகுதிகள் இலக்கியத் திருட்டு என ரங்கராஜு மீது வழக்குப் போடப்பட்டது. இவ்வழக்கில் அவருக்கு சிறை தண்டனை அல்லது அபராதம் விதிக்கப்பட்டது. இவரது நூல்களை 2009 இல் தமிழக அரசு நாட்டுடமை ஆக்கியது.

இவர் 1910களில் வெளியான "கிரிஷிகன்" என்னும் இதழின் ஆசிரியராகப் பணியாற்றினார். ரங்கராஜூ ஒரு வேளாண்மைக்காரரும் வர்த்தகரும் கூட. சென்னை கிண்டி, ராஜ் பவன் மாளிகைக்கு எதிரில் அமைந்திருந்த அவரது "ராஜூ தோட்டம்" புகழ் பெற்றது.

திரைப்படங்கள்
-------------

ஜேயார் ரங்கராசுவின் இராஜாம்பாள் புதினம் 1935 இலும், 1951 இலும் இருமுறை திரைப்படமாக்கப்பட்டது. சந்திரகாந்தா புதினம் 1936 இல் திரைப்படமாக்கப்பட்டது.

புதினங்கள்
----------

* ராஜேந்திரன்
* இராஜாம்பாள்
* மோஹனசுந்தரம்
* ஆனந்தகிருஷ்ணன்
* சந்திரகாந்தா
* வரதராஜன்
* விஜயராகவன்
* ஜெயரங்கன்

மேலும் காண்க
------------

* ஆரணி குப்புசாமி முதலியார்
* வடுவூர் துரைசாமி அய்யங்கார்

குறிப்புகள்
-----------

1. ↑  சில தரவுகளில் இறப்பு ஆண்டு 1956 எனவும் குறிப்ப்டப்பட்டுள்ளது

மேற்கோள்கள்
-----------

* தமிழ் இணையக் கல்விக் கழகப் பாடம்
* Rajambal 1951, Blast From the Past, Randor Guy
* Indian Review, Volume 74
* மோஹனசுந்தரம் திறனாய்வு
* Early novels in India, Meenakshi Mukherjee
* துப்பறியும் நாவல்களின் காலம் முடிந்துவிட்டதா? ம.ஜோசப், உயிரோசை இதழ் பரணிடப்பட்டது 2016-03-03 at the வந்தவழி இயந்திரம்
* இலக்கியச் சாதனையாளர்கள் – க.நா.சுப்பிரமணியம்
* 2009 தமிழ்நாடு அரசு நிதிநிலை அறிக்கை பரணிடப்பட்டது 2011-06-06 at the வந்தவழி இயந்திரம்
* இராஜாம்பாள்: கல்கியின் மதிப்புரை
**பெயர்** (*Name*) என்பது ஓர் உயிரியையோ உயிரற்ற பொருளையோ அடையாளப்படுத்துவதற்காக உபயோகப்படுத்தப்படும் ஒரு சொல்லாகும். ஒருவரையோ ஒரு குழுமத்தையோ இந்தப் பெயர் அடையாளப்படுத்தும்.

முக்கியத்துவமும் சிறப்பும்
--------------------------

ஒவ்வொருவரும் தங்களை அடையாளப்படுத்திக் கொள்ளப் பெயர் அவசியமாகிறது. தம்முடைய மொழி, இனம், மதம், சார்ந்திருக்கும் மக்கள், பண்பாடு போன்றவற்றைச் சார்ந்து தங்களுடைய மகன் அல்லது மகளுக்குப் பெயர் வைக்கின்றனர். பண்டைய காலம் தொட்டு, தமிழகத்தில் பிறந்த குழந்தைக்கு, பெயர் வைக்கும் நிகழ்வை ஒரு விழாவாக கொண்டாடி வருகின்றனர்.

சில எடுத்துக்காட்டுகள்
----------------------

1. ஈ. வெ. ராமசாமி-ஈரோடு மாவட்டம், வெங்கட்ட நாயக்கர் மகன் ராமசாமி என்பது **பெரியார்** என்று மக்களால் அழைக்கப்பட்டவருக்கு அவர்களுடைய பெற்றோர் வைத்த பெயர்.
2. திரு. வி. கலியாணசுந்தரனார்-காஞ்சிபுரம் மாவட்டம் விருத்தாசல முதலியார் மகன் என்பவர் மக்களால் **திரு. வி. க.** என்று அழைக்கப்பட்டார்.

குலப் பெயர்கள்
--------------

தமிழகத்தில் பெயர்களுக்கு பின்னால் குல பெயர்.

எ.கா. மேல் குறிப்பிட்ட இருவரும் தம்முடைய பெயரில் குலத்தைச் சேர்க்கவில்லை. ஆயினும் அவர்களுடைய தந்தை பெயர்களில் குலப் பெயர்கள் சேர்க்கப்பட்டுள்ளன.

1. வெங்கட்ட நாயக்கர்
2. விருத்தாசல முதலியார்

பெயரில் பட்டங்களும் பதவிகளும்
-----------------------------

ஒருவருடைய பட்டமும் பதவியும் அவர்களுடைய பெயரிலும் மாற்றத்தைக் கொண்டு வருகின்றன. முனைவர், மருத்துவர், பொறியியலாளர் என அனைத்துத் துறையினரும் தம்முடைய பெயருக்கு முன்னால் அல்லது பின்னால் பட்டத்தைச் சேர்த்துக் கொள்கின்றனர். இப்பழக்கம் சங்க காலம் தொட்டு இருந்து வருகிறது. 

(எ-டு) 

1. காளமேகப் புலவர்
2. முதலாம் குலோத்துங்க சோழன்

குடும்பப் பெயர்கள்
------------------

வட மாநிலங்களிலும், வேறு சில நாடுகளிலும் பெரும்பாலும் தம்முடைய குடும்பத்திற்கு என்று சில பெயர்கள் இருக்கின்றன.

(எ-டு)

1. இந்திரா காந்தி
2. இராகுல் காந்தி.

கடவுள் பெயர்கள்
---------------

பெரும்பாலும் கடவுளின் பெயர்கள் மனிதர்களுக்கு சூட்டப்படுகிறது.

(எ-டு)

* இந்துக் கடவுளின் பெயர் : இராமன்

பெண்களின் பெயர்
---------------

பெண்கள் திருமணத்திற்குப் பிறகு, தங்களுடைய பெயரை மாற்றிக் கொள்ளும் வழக்கம் உள்ளது. பொதுவாக தம்முடைய பெயரின் முதல் எழுத்தை (*Initial*) மாற்றம் செய்து கொள்வர்.

(எ-டு)

திருமணத்திற்கு முன்: இந்திரா பிரியதர்சினி

பெரோஸ் காந்தியை மணந்த பின்: இந்திரா பிரியதர்சினி காந்தி

வெளி இணைப்புகள்
---------------

* பெயரிடல் (ஆங்கில மொழியில்)

இவற்றையும் பார்க்கவும்
----------------------

* குழந்தைக்குப் பெயர் வைத்தல்
* தமிழ் பெயரிடல்
* ஆண் தமிழ்ப் பெயர்கள்
* பெண் தமிழ்ப் பெயர்கள்

குறிப்புகளும் மேற்கோள்களும்
---------------------------

1. ↑  "கீற்று தளத்தில் தமிழர் தலைவர் பெரியார் வாழ்க்கை வரலாற்றுத் தொடர்".. பார்த்த நாள்: அக்டோபர் 17, 2012.
அமெரிக்காவின், நியூ செர்சியில் உள்ள பைன் மரக்காட்டில் காட்டுத்தீ பரவாமல் இருக்க அமைக்கப்பட்டுள்ள ஒரு தீத்தடுப்புக் கோடு
**தீத்தடுப்பு கோடு** (Firebreak ) என்பது வனப்பகுதிகளில் காட்டுத்தீ பரவுவதை தடுக்க ஆண்டுதொறும் வனத்துறையால் மேற்கோள்ளும் ஒரு முன்னெச்சரிக்கைப் பணியாகும். மழைக்காலங்களில் காட்டில் தாவரங்கள் செழித்து அடர்ந்து வளரும் பின்னர் கோடைக் காலம் தொடங்கும்போது இலைகள் உதிரந்தும் காய்ந்தும் எளிதில் தீப்ப்பற்றும் நிலையை அடையும். இக்காலகட்டத்தில் எல்லைக் காட்டில் தீபிடித்தால் அங்கிருந்து உள்காட்டிற்கு தீ பரவி பெரும் சேதம் ஏற்படும். இதைத் தடுக்கும் ஒரு முயற்சியாக, எல்லை வனப்பகுதியில் இருந்து சற்று தாண்டி உள் பகுதியில் உள்ள வனத்தில் நாற்பது ஐம்பது அடி அகலத்திற்கு அங்குள்ள புற்கள், சிறு தாவரங்கள், சருகுகள், சுள்ளிகள் போன்றவற்றை வெட்டி அகற்றியோ அல்லது எரித்தோ ஒரு பாதை போல வனப்பகுதியைச் சுற்றி பல கிலோமீட்டர் நீளத்திற்கு வெற்றுத் தரையை உருவாக்குவர். மேலும் வனப்பகுதியினுள் அல்லது வனப்பகுதியை ஒட்டி செல்லும் சாலை ஓரமாக உள்ள காட்டுப் பகுதியிலும் தீதடுப்புக் கோடுகள் அமைக்கப்படுகின்றன. இப்பணி பெரும்பாலும் கோடைக்காலம் துவங்குவதற்கு முன் செய்வர். ஏனெற்றால் கோடைக்காலத்தில்தான் வறட்சியினால் பெரும்பாலும் காட்டுத்தீ பரவும் இதனால் காட்டின் எல்லைப் பகுதியில் மனிதர்களாலோ அல்லது வேறு காரணங்களாலோ தீ மூண்டால் அது உள்காட்டிற்கு, தீத்தடுப்பு கோட்டைத் தாண்டி உள்ளே வர இயலாது. இதனால் பெரும் அழிவு தடுக்கப்படும்.

தற்கால இலக்கியத்தில்
--------------------

கி. ராஜநாராயணனின் முதல் புதினமான *கோபல்ல கிராமத்தில்* தெலுங்கு தேசத்திலிருந்து அக்காலத்தில் தென் தமிழகத்துக்கு வந்து குடியேறும் தெலுங்கு மக்கள் தங்களுக்கு தேவைப்படும் வேளாண் நிலங்களுக்காக வனத்தை தீவைத்து அழிக்கும் முன்பு தங்களுக்கு தேவைப்படும் இடத்தைத் தாண்டி தீ பரவாமல் தடுக்க வனத்தில் தீத்தடுப்புக் கோடுகளை அமைப்பதாக சித்தரித்து உள்ளார்.

மேற்கோள்கள்
-----------

1. ↑  "முதுமலை புலிகள் காப்பகத்தில் தீத்தடுப்பு கோடுகள் அமைக்கும் பணி மும்முரம்". *செய்தி* (தினத்தந்தி). 4 பெப்ரவரி 2017.. பார்த்த நாள்: 22 பெப்ரவரி 2017.
**முன்னாவல்கோட்டை** (*Munnavalkottai*) என்னும் கிராமம்,  இந்திய நாட்டின், தமிழ்நாடு மாநிலத்தின், திருவாரூர் மாவட்டம், நீடாமங்கலம் வட்டத்தில் அமைந்துள்ளது.

புவியியல் அமைப்பு
-----------------

முன்னாவல் கோட்டையின் முகப்பின் அளவு 28 மீட்டர் ஆகும். மேற்கில்  7 கிலோமீட்டர் தொலைவில் நீடாமங்கலமும்,  வடக்கில் 19 கிலோமீட்டர்  தொலைவில் மன்னார்குடியும், தெற்கில் 31 கிலோமீட்டர் தொலைவில் கும்பகோணமும்,  கிழக்கில் தஞ்சாவூரும், மேற்கில் 36 கிலோமீட்டர் தொலைவில் திருவாரூரும் எல்லைகளாக உள்ளன. 

[[திருவாரூர்], தஞ்சாவூர் மாவட்டங்களின் எல்லையில் இவ்வூர் அமைந்துள்ளது.  மேலும், இங்குக் கிளை அஞ்சலகம் ஒன்று காணப்படுகிறது.   இவ்வூர் கோவில்வெண்ணி துணை அஞ்சலகத்தின் கீழ் செயல்பட்டு வருகிறது. முன்னாவல்கோட்டையைச் சுற்றி கிழக்கில் கொரடாச்சேரி, மேற்கில் அம்மாப்பேட்டை, வடக்கில் குடவாசல், தெற்கில் மன்னார்குடி ஆகிய வட்டங்கள் அமையப்பெற்றுள்ளன.

மக்கள் தொகை
-----------

2011 ஆம் ஆண்டு மக்கள்தொகை கணக்கெடுப்பின்படி, முன்னாவல்கோட்டை கிராமத்தின் மொத்த மக்கள்தொகையின் எண்ணிக்கை 947 ஆகும். இதில் ஆண்கள் 48 விழுக்காட்டினர் ஆவர். பெண்கள் 52 விழுக்காட்டினர் ஆவர். இக்கிராமத்தின் எழுத்தறிவு சராசரி அளவு 72% ஆகும். ஆண்கள் எழுத்தறிவு விகிதம் 79% ஆகவும் பெண்கள் எழுத்தறிவு விகிதம் 65% ஆகவும் உள்ளது. அதுபோல், 2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகையில் ஆறு வயதிற்கு கீழுள்ளோர் பத்து விழுக்காட்டினராகக் காணப்படுகின்றனர்.

பள்ளிகள்
--------

* அரசு மேனிலைப் பள்ளி, முன்னாவல்கோட்டை.
* ஊராட்சி ஒன்றியத் தொடக்கப்பள்ளி

கோவில்கள்
---------

* இக்கிராமத்தின் வடக்கு வாயிலின் வலப்புறத்தில் காளகத்தீசுவரர் ஆலயம் அமைந்துள்ளது.
* ஓலைகொண்ட அய்யனார் கோவில்

அரசியல்
-------

தஞ்சாவூர் மக்களவைத் தொகுதியின் மன்னார்குடி சட்டமன்ற தொகுதியில் முன்னாவல்கோட்டை உள்ளது.

மேற்கோள்கள்
-----------

1. ↑  "Indian Post Office: Munnavalkottai". . 
[*தொடர்பிழந்த இணைப்பு*]
2. ↑  "Post Office Details: Munnavalkottai" இம் மூலத்தில் இருந்து 2016-11-06 அன்று. பரணிடப்பட்டது.. .
3. ↑  "Census 2011 Population Finder: Tamil Nadu: Thiruvarur: Munnaval Kottai". Office of The Registrar General & Census Commissioner, Ministry of Home Affairs, Government of India. .
4. 1 2  "Elections Booth: Govt High School: Munnavalkottai". . 
[*தொடர்பிழந்த இணைப்பு*]
5. ↑  "Dinamalar Temples list in Thanjavur Dt.". .
**வண்ணார்பண்ணை** (*Vannarpannai*) தற்போதைய யாழ்ப்பாண நகரப்பகுதியில் அடங்கியுள்ள ஒரு புறநகர் ஆகும். இப்பகுதியில் நகர மத்திக்கு மிகவும் அண்மையில் "வண்ணான் குளம்" என அழைக்கப்படும் குளமொன்றும் உண்டு. இது மிக அண்மைக்காலம் வரை, துணி சலவை செய்வதற்கு, சலவைத் தொழிலாளர்களால் பயன்படுத்தப்பட்டு வந்தது.

அமைவிடம்
--------

தற்காலத்தில் வண்ணார்பண்ணை என்று அழைக்கப்படும் பகுதி, நகர மத்திக்கு அண்மையில் தொடங்கி, காங்கேசந்துறை வீதி, கஸ்தூரியார் வீதி என்னும் வீதிகளை அண்டிச் சுமார் ஒரு மைல் தூரம் வரை வியாபித்து உள்ளது.

வரலாறு
------

யாழ்ப்பாண அரசர் காலத்தில் நல்லூர் தலைநகரமாயிருந்தபோது, வண்ணார்பண்ணை பனங் கூடல்கள் நிரம்பிய சிற்றூராக இருந்ததாகத் தெரிகிறது. பின்னர் போத்துக்கீசர் யாழ்ப்பாணத்தைத் தங்களது நிர்வாக மையமாக மாற்றிக் கடற்கரையோரமாகக் கோட்டையொன்றையும், அருகில் தங்கள் வாழ்விடங்களையும் அமைத்துக்கொண்ட பின்னர், இப்பகுதி படிப்படியாக வளர்ச்சியடையத் தொடங்கியது.

கோயில்கள்
---------

* வண்ணார்பண்ணை வைத்தீசுவரர் ஆலயம்
* வண்ணை காமாட்சி அம்பாள் ஆலயம் (நாச்சிமார் கோவில்)
* வண்ணார்பண்ணை நடேசர் கோவில்
* சாந்தையர்மடம் கற்பக விநாயகர் ஆலயம்
* வண்ணை சிறீ வெங்கடேச வரதராஜப் பெருமாள் தேவஸ்தானம்
* வண்ணை ஸ்ரீ நொச்சியம்பதி பத்திரகாளி அம்பாள் ஆலயம்
* வண்ணை வடமேற்கு அண்ணமார் களனிப்பதி விஸ்வலிங்க மஹாகணபதி மூர்த்தி தேவஸ்தானம் (பன்றிக்கோட்டுப் பிள்ளையார் கோவில்)
* காட்டுத்துறை அம்பலவாண விநாயகர் கோயில்

பாடசாலைகள்
----------

* யாழ் வைத்தீஸ்வர வித்தியாலயம்
* வண்ணார்பண்ணை நாவலர் மகா வித்தியாலயம்
* வண்ணார்பண்ணை நாவலர் சைவப்பிரகாச வித்தியாசாலை
* யாழ்ப்பாணம் இந்துக் கல்லூரி
* ஒஸ்மானியாக் கல்லூரி
* கதீஜாக் கல்லூரி

மேற்கோள்கள்
-----------

1. ↑  "Kiḷi-nocci, Nocci-mōṭṭai, Nocciyā-gama, Nika-vala". TamilNet. March 6, 2017. .
**அட்டாத்தியாயி** (*Aṣṭādhyāyī* (अष्टाध्यायी)) பழம் சமசுகிருத மொழிக்கான இலக்கண நூலாகும். பாணினி என்பவரால் எழுதப்பட்ட இந்நூல் சுருக்கமாக இருந்தாலும் சமசுக்கிருத இலக்கணத்தின் எல்லா அம்சங்களையும் விளக்குகிறது. இது தாதுபாதம், கணபாதம் ஆகிய சொற்பட்டியல்களில் இருந்து தரவுகளைப் பெற்று அவற்றிலிருந்து சொற்களை உருவாக்குவது பற்றிய விளக்கங்களைத் தருகிறது. இது பெருமளவு முறைப்படுத்தப்பட்டதும், தொழில்நுட்பத் தன்மை கொண்டதும் ஆகும். இதன் அணுகுமுறையில் ஒலியன், உருபன், வேர்ச்சொல் ஆகிய கருத்துருக்கள் இயல்பாக அமைந்துள்ளன. இக் கருத்துருக்கள் மிக 2000 ஆண்டுகளுக்குப் பின்னரே மேல் நாட்டு மொழியியலாளர்களுக்கு அறிமுகமாயின. அட்டாத்தியாயியின் விதிமுறைகள் சமசுக்கிருதத்தின் உருபனியலை முழுமையாக விளக்குவதாகச் சொல்லப்படுகிறது. உள்ளுணர்வுசாராத இவ்விதிகளின் அமைப்புக் காரணமாக இது தற்காலத்து இயந்திர மொழிகளை ஒத்ததாகக் காணப்படுகிறது. அட்டாத்தியாயியில் 3,959 சூத்திரங்கள் உள்ளன.இது எட்டு அத்தியாயங்களாகவும், அந்த அத்தியாயங்கள் ஒவ்வொன்றும் நான்கு பாதங்களாகவும் பிரிக்கப்பட்டுள்ளன.

காலம்
-----

இதன் காலம் பற்றிச் சரியான சான்றுகள் இல்லை. எனினும் பெரும்பாலான அறிஞர்கள் இது கிமு நான்காம் நூற்றாண்டைச் சேர்ந்ததாக இருக்கலாம் என நம்புகின்றனர். இன்னும் முன்பாக இது கிமு ஐந்தாம் அல்லது ஆறாம் நூற்றாண்டிலேயே இயற்றப்பட்டிருக்கலாம் என்பதும் சிலரது கருத்து. பழம் சமசுக்கிருதத்தை விளக்குவதால், இது வேதகாலத்தின் இறுதிப் பகுதியைச் சேர்ந்ததாகும்.

மேற்கோள்கள்
-----------

1. ↑  Ashtadhyayi work by Panini
2. ↑  Aṣṭādhyāyī

வெளி இணைப்புகள்
---------------

அஷ்டாத்தியாயி (தமிழாக்கம்) 3 தொகுதிகள் கு. மீனாட்சி உலகத் தமிழாராய்ச்சி நிறுவன வெளியீடு
**தலப்பாறை** என்பது இந்தியாவின் கேரள மாநிலம் மலப்புரம் மாவட்டத்தில் *மூனியூர்* அருகே அமைந்துள்ள ஒரு ஊராகும். இது தே.நெ. 17 இல் உள்ளது.  இது திருச்சூர் மற்றும் கோழிக்கோடு ஆகியவற்றை இணைக்கும் நெடுஞ்சாலை ஆகும்.

தலப்பாறையைச் சுற்றி பாடிக்கல், பாலக்கல், வெளிமுக்கு, அழிஞ்சுவடு, முட்டிச்சிரா, களியடமூக்கு, பாறக்கடவு, குன்னத்து பறம்பு, சுழலி, களத்திங்கல்பாறை, அரீப்பாறை, முள்ளங்குழி மற்றும் செகுத்தான் மூலா போற்ற முக்கியமான இடங்கள் உள்ளன.

மூனியூர் கிராம ஊராட்சி
----------------------

தலப்பாறை ஊரானது மூனியூர் கிராம ஊராட்சிக்கு உட்பட்டதாகும். இந்த ஊராட்சியில் முட்டிச்சிரா, வெளிமுக்கு, பாலக்கல் , பணிக்கொட்டும்பாடி போன்ற கிராமங்களை உள்ளடக்கியுள்ளது. மூனியூர் ஊராட்சிக்கு அடுத்ததாக பணிக்கொட்டும்பாடி (பாடிக்கல்) அடுத்து வரும் தேனிப்பாலம் ஊராட்சி உள்ளது. மூன்னியூர் ஊராட்சியின் மக்கள் தொகை 38,000 ஆகும். 

 தலப்பாறை சந்திப்பு

போக்குவரத்து
------------

தலப்பாறை கிராமமானது பரப்பனங்காடி நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 ராமநாட்டுக்கரை வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

மேற்கோள்கள்
-----------

1. ↑  "Census of India : Villages with population 5000 & above, Registrar General & Census Commissioner, India".. பார்த்த நாள்: 2008-12-10.
2. ↑  "മൂന്നിയൂര്‍ ഗ്രാമപഞ്ചായത്ത് (Moonniyur Grama Panchayat)" இம் மூலத்தில் இருந்து 30 November 2013 அன்று. பரணிடப்பட்டது.. .
***அப்பு*** (*Appu*) 2000 ஆம் ஆண்டு வெளிவந்த தமிழ்த் திரைப்படம். வசந்த் இயக்கத்தில் வெளிவந்திருக்கும் இத்திரைப்படத்தில் பிரசாந்த், தேவயானி, பிரகாஷ்ராஜ் போன்ற நடிகர்கள் நடித்திருந்தனர். இத்திரைப்படத்தில் டாக்ஸி டிரைவர் என்ற ஆங்கிலத் திரைப்படத்தின் பாணியில் சில காட்சியமைப்புகள் உள்ளன.

வகை
---

காதல்படம் / மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

அப்பு (பிரசாந்த்) தமிழ்நாட்டிலிருந்து மும்பைக்கு தனது சகோதரியின் இறப்பிற்குக் காரணமாக இருந்த ஒரு பெண்ணைத் தேடி வருகின்றான். அங்கு இரவும் பகலும் கண்விழித்து பணிபுரியும் அப்பு தன் குறிக்கோளை அடைவதற்காக வாழ்கின்றான். அவனுடன் வாழும் அவனது தோழர்களின் சொல்லையும் பொருட்படுத்தாது இரவு பகல் என்பது பாராது வாகன ஓட்டுனராகப் பணிபுரிகின்றான். ஒரு சமயம் மும்பையில் இருந்த பாலியற் தொழில் நடக்கும் விடுதியில் வண்டிப் பயனரை இறக்கும் சமயம் பெண்ணொருவரை வலுக்கட்டாயமாக காடையர்கள் அழைத்துச் செல்வதைப் பார்க்கின்றார். பின்னர் அவரைக் காப்பாற்றுவதற்காக தன்னிடம் இருக்கும் பணத்தையெல்லாம் அப்பாலியற் தொழில் விடுதியை நடத்தும் மகாராணியிடம் (பிரகாஷ்ராஜ்) தருகின்றார். வெளியில் அழைத்துச் செல்வதற்கான ஏற்பாடுகளைச் செய்யும் அவர் பின்னர் அப்பெண்ணைக் காதலிக்கின்றார். அவரை அங்கிருந்து கடத்திச் செல்லும் அப்பு பின்னாட்களில் மகாராணியே தன் சகோதரியின் மரணத்திற்குக் காரணமானவர் என்பதனைத் தெரிந்து அவரைப் பழிவாங்குகின்றார்.

| * பா
* உ
* தொ
வசந்த் இயக்கிய திரைப்படங்கள் |
| --- |
| 
* *கேளடி கண்மணி* (1990)
* *நீ பாதி நான் பாதி* (1992)
* *ஆசை* (1995)
* *நேருக்கு நேர்* (1997)
* *பூவெல்லாம் கேட்டுப்பார்* (1999)
* *அப்பு* (2000)
* *ரிதம்* (2000)
* *நீ ரொம்ப அழகா இருக்கே* (2002)
* *சத்தம் போடாதே* (2007)
* *மூன்று பேர் மூன்று காதல்* (2013)
* *சிவரஞ்சனியும் இன்னும் சில பெண்களும்* (2016)

 |

மேற்கோள்கள்
-----------

1. ↑  "Appu (2000)" இம் மூலத்தில் இருந்து 18 November 2023 அன்று. பரணிடப்பட்டது.. .
2. ↑  "Gokul's Tamil Cinema News" இம் மூலத்தில் இருந்து 22 December 2015 அன்று. பரணிடப்பட்டது.. .
3. ↑  "Vasanth Teams With Prashanth!". 17 May 1999 இம் மூலத்தில் இருந்து 23 October 2004 அன்று. பரணிடப்பட்டது.. .
**சிமி கரேவால்** (Simi Garewal) அக்டோபர் 17, 1947இல் பிறந்த இந்திய நடிகை மற்றும் பேச்சு நிகழ்ச்சி தொகுப்பாளர் ஆவார். இவர் இரண்டு முறை பிலிம்பேர் விருது பெற்றுள்ளார். இவர், *தோ பதன்*, *சாத்தி*,*மேரா நாம் ஜோக்கர்*, *சித்தார்த்தா*, *கர்ஜ்* மற்றும் *உதீகான்* (பஞ்சாபி மொழி) போன்ற திரைப்படங்களில் நடித்ததின் மூலமாக அறியப்படுகிறார். இவரது பிரபலமான பேச்சு நிகழ்ச்சி, "ரெண்டெஸ்வூஸ் சிமி கரேவால்" எனவும் அறியப்படுகிறது.

இளமைப்பருவம்
------------

சிமி கரேவால் பஞ்சாபிலுள்ள முகட்சரில் ஒரு சீக்கிய குடும்பத்தில் பிறந்தார். இவரது தந்தை பிரிகடியர் ஜெ. எஸ். கரேவால் இந்தியத் தரைப்படையில் பணிபுரிந்தவர். சிமி, தயாரிப்பாளர் யஷ் சோப்ராவின் மனைவியான பமீலா சோப்ராவின் உறவினராவார். சிமியின் தாய் தார்ஷியும், பமீலாவின் தந்தை மொகிந்தர் சிங்கும் உடன்பிறந்தவர்களாவர். சிமி, அவரது சகோதரி அம்ரிதாவுடன் இங்கிலாந்திலுள்ள "நியூலேண்ட் ஹவுஸ் ஸ்கூலில்" படித்தார்.

தொழில்
------

இங்கிலாந்தில் தனது குழந்தைப் பருவத்தை கழித்த பிறகு, கரேவால் தன் பதின்பருவத்தில் இந்தியாவிற்குத் திரும்பி வந்தார். ஆங்கில மொழியில் சரளமாக பேசும் திறன் இருந்ததால், ஆங்கில மொழித் திரைப்படமான "டார்சன் கோஸ் டு இந்தியா"வில் நடிக்கும் வாய்ப்பு இவருக்கு கிடைத்தது. 15 வயதான கரேவால் 1962 ஆம் ஆண்டில் இந்த படத்தில் பெரோஸ் கானுடன் இணைந்து அறிமுகமானார். இப் படத்தில் இவரது நடிப்பு நன்றாக இருந்ததால் மேலும் பல பட வாய்ப்புகள் இவரைத் தேடி வந்தன. 1960 மற்றும் 70களில் வெளிவந்த முக்கிய இந்தியத் திரைப்படங்களில் இவர் நடித்துள்ளார். அவற்றில், இயக்குனர் மெகபூப் கானின் *சன் ஆஃப் இந்தியா*, (இந்தி நடிகர்) ராஜ் கபூரின், *மேரா நாம் ஜோக்கர்* (1970), சத்யஜித் ராயின் *அரான்யர் டின் ராத்ரி*, மிருணாள் சென்னின் *பதாதிக்* மற்றும் ராஜ் கோஸ்லாவின் *தோ பதன்* ஆகிய படங்கள் குறிப்பிடத்தக்கவை ஆகும்.

மேற்கோள்கள்
-----------

1. ↑
2. ↑
3. ↑  Pamela and Simi
[*தொடர்பிழந்த இணைப்பு*]
4. ↑  Rendezvous with Simi Garewal – The Times of India. Timesofindia.indiatimes.com (1 February 2004). Retrieved on 26 June 2011.
5. ↑   பரணிடப்பட்டது 30 ஏப்பிரல் 2009 at the வந்தவழி இயந்திரம்

* Kesavan, Mukul. "The Mumbai tragedy and the English language news media", *The Telegraph*, 4 December 2008.

வெளி இணைப்புகள்
---------------

விக்கிமீடியா பொதுவகத்தில்,  
 ***சிமி கரேவால்***   
என்பதில் ஊடகங்கள் உள்ளன. 

* Simi Garewal's Official YouTube Channel, of Siga Arts International
* Simi Garewal: the icon of style
* Bollywood501 portrait பரணிடப்பட்டது 2006-11-17 at the வந்தவழி இயந்திரம்
* ஐ.எம்.டி.பி இணையத்தளத்தில் சிமி கரேவால்